Source: http://adevarul.ro/news/eveniment/povestea-profesorului-invins-binomul-stat-bor-anulat-metodele-impunere-religiei-scoli-1_5464e9ad0d133766a8d4810f/index.html
Timestamp: 2017-08-19 00:03:06+00:00

Document:
Povestea profesorului care a învins binomul Stat-BOR şi a anulat metodele de impunere a Religiei în şcoli | adevarul.ro
Generaţiei mele, cu drag
Românii din diaspora combat cu idei sabotajul Guvernului
13 noiembrie 2014, 19:59
cerere pentru ora de religie
reactie patriarhie
De anul viitor, elevii nu vor mai studia Religia obligatoriu la şcoală FOTO: Mediafax
După 20 de ani în care ora de Religie a fost un curs de la care elevii puteau absenta doar prin cerere, un părinte, profesor de Filosofie, a învins sistemul, cu ajutorul CCR: Religia va deveni în sfârşit un opţional.
Reacţia Patriarhiei Române la decizia CCR: „Biserica Ortodoxă Română n...
Curtea Constituţională schimbă regula orei de Religie în şcoli: părinţ...
Religie, plural
Religia nu mai poate fi materie obligatorie, ci doar un opţional pentru care părinţii trebuie să depună cerere pentru ca micuţii lor să îl urmeze. Aceasta este decizia Curţii Constituţionale a României (CCR), luată cu unanimitate de voturi şi făcută publică miercuri seară.
La baza acestui verdict se află un părinte, Emil Moise, profesor de filosofie în Buzău care se bate în instanţe cu Biserica de mai mulţi ani. Într-un interviu acordat în exclusivitate pentru „Adevărul“, Moise a povestit cum a reuşit să scoată Religia din rândul materiilor obligatorii.
Totul a pornit în 2009, când fata lui, pe atunci elevă în clasa a IX-a la Liceul de Artă din Buzău, a hotărât că nu mai vrea să urmeze orele de Religie la şcoală. Tatăl ei a decis să o susţină şi atunci şi-a dat seama de situaţia anacronică perpetuată de sistem.
„Normal ar fi să depui o cerere de înscriere la orele respective, în loc să depui cerere ca să îţi scoţi copilul de la Religie. Am întocmit atunci primul dosar, care a ajuns la CCR acum doi ani, însă a fost respins. Apoi am ales o altă abordare ca să dovedesc în instanţă că articolul din Legea Educaţiei privind predarea Religiei în şcoli este neconstituţional, pentru că încalcă alte legi organice care asigură drepturi fundamentale ale omului“, povesteşte Moise.
Victorie pe cont propriu
Periplul legislativ a fost unul de durată şi l-a dus singur, fără avocaţi, profesorul de Filosofie fiind şi absolvent de Drept.
„Dosarul meu a fost disjuns în alte trei dosare. În primul, am arătat că Legea Educaţiei Naţionale (LEN) încalcă Legea pentru Combaterea Discriminării şi am primit un verdict favorabil din partea instanţei pe 29 septembrie 2014, iar pe 10 noiembrie am primit o a doua decizie favorabilă în dosarul în care instanţa judeca dacă LEN încalcă Legea libertăţii religioase. Mai rămăsese un al treilea dosar, cel care a şi ajuns la CCR. Aici am încercat să arăt cum Legea Educaţiei încalcă drepturi constituţionale şi am reuşit“, a explicat profesorul Moise.
Emil Moise, absolvent de Filosofie şi de Drept, a reuşit să înfrângă singur sistemul FOTO: Arhivă personală
Despre decizia CCR de miercuri a aflat de la un prieten, nimeni altul decât preşedintele Asociaţiei Secular-Umaniste din România (ASUR), Toma Pătraşcu. „Credeam că o să pierd procesul şi când am aflat că de fapt am câştigat a fost un şoc foarte puternic. Fata mea, care este studentă acum şi care m-a susţinut în toată lupta, m-a felicitat şi ei îi dedic această victorie, dar şi copiilor care au suferit de pe urma predării Religiei la şcoală“, a mai mărturisit Moise.
„Decizia CCR este înţeleaptă şi susţine punctul nostru de vedere deja exprimat: era o discriminare să fii obligat să depui cerere nu pentru a participa, pentru a-l retrage pe elev de la ora de Religie“, susţine şi Csaba Asztalos, preşedintele Consiliul Naţional pentru Combaterea Discriminării (CNCD).
Biserica cere ajutorul părinţilor
Decizia judecătorilor CCR a generat o reacţie de „mâhnire“, urmată de un îndemn puternic la lupta pentru religie din partea Patriarhiei Române. Reprezentanţii Bisericii Ortodoxe Române (BOR) pretind că decizia Curţii Constituţionale este „discriminatorie şi umilitoare“ şi că „se încearcă descurajarea participării elevilor la ora de religie prin măsuri birocratice excesive“.
Mai mult, BOR, „nu se lasă intimidată şi descurajată, ci va intensifica acţiunea ei pe diferite planuri pentru apărarea şi promovarea valorilor credinţei creştine în societatea românească de azi, agresată sistematic de secularismul antireligios, sub pretextul apărării libertăţii de conştiinţă“. Patriarhia a mai transmis un apel aproape disperat către părinţi să-i susţină în lupta pentru menţinerea educaţiei religioase în şcoli.
În tabăra opusă, preşedintele ASUR, arată că decizia CCR este una de bun-simţ, având în vedere că, în trecut, elevii erau practic „înrolaţi din oficiu la ora de Religie, şcolile transformându-se în instrumente de biserificare a României“. Şi elevii salută decizia, Asociaţia Tinerilor Europeni pentru România spunând că această măsură va creşte toleranţa religioasă, în spiritul valorilor europene.
Efect: mai puţini elevi la Religie
Experţii laici spun că un efect aşteptat este scăderea numărului de copii care frecventează orele de Religie. Specialistul în Istoria Religiilor Eugen Ciurtin crede că decizia CCR nu va avea un efect pozitiv pentru Biserică.
„Abia acum, Religia este cu adevărat un opţional. Mi se pare o decizie democratică, însă rămâne de văzut dacă nu cumva vor amâna publicarea ei în Monitorul Oficial“, spune Ciurtin, blogger adevarul.ro.
Tincuţa Apăteanu, expert în educaţie şi blogger adevarul.ro, spune că probabil va scădea şi numărul de profesori de religie. Avantajul, consideră expertul, este că „vom avea o imagine mult mai clară a personelor cu adevărat religioase“.
„Ar trebui completat în lege ca elevii să poată urma cursuri de istoria religiilor, istoria culturii şi artelor sau alte cursuri utile în formarea comportamentului etic, social sau comunitar, în locul opţionalului de religie”, a declarat Marian Staş, expert educaţie şi blogger adevarul.ro.
De altă părere sunt cei care predau acum această materie. De exemplu, profesorul de religie Cristian Alexa din Bucureşti crede că numărul de copii care vor frecventa ora de Religie va rămâne neschimbat.
Noua filosofie ar putea fi aplicată de anul viitor
În timp ce Ministerul Educaţiei evită să dea explicaţii referitoare la schimbările produse de decizia CCR în orarul elevilor, până la publicarea ei în Monitorul Oficial, oamenii din sistem spun că efectele ar trebui să se aplice din anul şcolar viitor. Asta pentru a nu da peste cap orarul deja stabilit şi contractele profesorilor de religie. Oricum, aceştia nu se aşteaptă la o scădere drastică a numărului elevilor înscrişi la Religie, ci mai degrabă la o clarificare în legislaţie astfel încât modul de acces la acest tip de ore să fie unitar la nivel naţional.
„Anul acesta mergem pe vechea legislaţie, orele sunt calculate, numărate, normele profesorilor la fel. Chiar dacă decizia CCR intră în vigoare la publicarea ei în Monitor, trebuie să ţinem cont de specificul fiecărui domeniu, nu putem acum să dăm afară 90% din profesorii de Religie, fără nicio alternativă. Vom face şi noi un studiu în şcoală să vedem câţi părinţi vor să-şi dea copiii la ora de Religie, dar nu cred că vor fi schimbări faţă de ce avem acum, sub 1% din ei au spus că nu sunt de acord cu acest curs“, a explicat Rozica Ştefan, directoare la Şcoala Generală 56 „Jose Marti“ din Capitală.
Aceasta a mai explicat că Ministerul Educaţiei va hotărî dacă Religia rămâne sau nu în trunchiul comun, pentru că până acum a fost obligatorie, iar părinţii depuneau o cerere ca să-i retragă pe elevi, cerere care trebuia aprobată şi în Consiliul de Administraţie al şcolii.
Sistem mai flexibil la liceu
La liceele mari, situaţia tensionată creată de neclarităţile legislative a fost de cele mai multe ori rezolvată intern. „Ca să nu apară discuţii, noi am dat părinţilor la începutul anului nişte formulare în care au bifat dacă sunt de acord cu ora de Religie. Cei mai mulţi dintre ei şi-au dat consimţământul, peste 90%. Aşa că nu cred că după aplicarea deciziei vom avea parte de mari schimbări. Dar într-adevăr Religia nu e un opţional acum, asta e clar, este în trunchiul comun, şi probabil că legislaţia va clarifica lucrurile“, a explicat George Cazacu, director la Colegiul Naţional „Sf. Sava“ din Bucureşti.
Şi la Colegiul Naţional „I. L. Caragiale“ din Capitală lucrurile au fost rezolvate din interior, tocmai pentru a evita conflictele. „Noi am stabilit ca orele de Religie să fie puse în orar fie la început, înainte de celelalte cursuri,fie la finalul zilei, astfel încât elevii care nu vor să meargă la această oră să poată veni mai târziu sau să plece mai devreme. Am discutat cu părinţii, sunt câteva cazuri – evrei, familii mixte de arabi şi români –, şi le-am înţeles decizia, nu a fost niciun haos“, a declarat directoarea Andreia Bodea.
Deputatul independent Remus Cernea, cel care a propus o măsură legislativă de înlocuire a Religiei cu materia „Etică şi cultură civică”, salută decizia CCR spunând că astfel, practic, două treimi din propunerea sa legislativă a ajuns lege. „Decizia CCR aduce România în rândul democraţiilor şi vreau să-l felicit pe Emil Moise pentru dârzenia şi perseverenţa sa”, a spus Cernea pentru „Adevărul“.
El a mai explicat şi cum va arăta procesul legislativ în continuare. „După ce decizia CCR se publică în Monitorul Oficial, articolul din lege privind predarea religiei este suspendat pentru 45 de zile cât timp parlamentarii vor face un draft de lege. La sfârşitul acestui termen, vechiul articol este înlocuit cu unul nou, ceea ce înseamnă că cel mai devreme din semestrul al doilea părinţii ar urma să depună cereri de frecventare a orei de Religie”, a explicat deputatul.
Propunerea făcută de el la începutul anului, care va ajunge la camera decizională (Senat) în 2015, prevede ca elevii să înveţe la ora de „Etică şi cultură civică“ cele mai importante doctrine şi valori morale de inspiraţie filosofică, ştiinţifică sau religioasă ale umanităţii, dar şi elemente de cultură civică. În ceea ce priveşte Religia, ea ar deveni cu adevărat o materie opţională, ceea ce CCR a şi decis miercuri.
Opinie: Eugen Tănăsescu, Preot, blogger adevarul.ro
„Curtea Constituţională a decis că este neconstituţional să faci cerere pentru a nu participa la ora de religie. O decizie corectă pe fond, dar curioasă, căci încă nu ştim exact motivele. Indiferent de acestea, ideea „unor oficiali CCR“ de a studia Religia la cerere ar intra în contradicţie cu propria decizie.
Prezenţa orei de Religie în trunchiul comun şi înscrierea din oficiu la ora de religie s-au decis de către Parlament în virtutea faptului că valorile religioase sunt parte din identitatea poporului român şi din valorile universale ale umanităţii, completând bagajul de cultură generală al elevului. Cei ce nu doresc, pot să nu participe. Pentru aceasta Legea prevedea depunerea unei cereri scrise. Chestiune care, a socotit CCR, ar încălca Constituţia. Cum încă nu avem motivaţia, putem face doar presupuneri (nu înţeleg de ce o ţară întreagă trebuie mereu pusă pe jar în aşteptarea unor explicaţii).
Decizia CCR ar putea fi motivată de faptul că cererea poate fi un abuz asupra dreptului de a nu studia religia, în virtutea libertăţii de conştiinţă şi de credinţă religioasă, iar părinţii au dreptul de a decide asupra educaţiei copiilor minori, cum spune Constituţia.
Probabil s-a raţionat că obligativitatea scrierii unei cereri ar intra în contradicţie cu un drept constituţional. O chestiune corectă pe fond, dar curioasă, deoarece în România există o grămadă de situaţii în care Legea te pune să faci cerere pentru a ţi se respecta un drept. Sau să semnezi dacă ai beneficiat de el.
Decizia CCR nu face decât să pară că se agaţă de o chichiţă avocăţească, rezolvând o chestiune birocratică: scrierea unei cereri, deşi ai un drept. Ar fi trist ca CCR să lase senzaţia că eşti liber să fii ateu, dar trebuie să faci cerere pentru a ţi se permite să studiezi religia. N-ar fi tot un abuz, de data asta asupra dreptului de a studia religia?”.
Dupa Eminescu, BOR e cea mai atacata institutie din RO. Dar oricâta zâzanie va implementa Necuratul in postromânism Catedrala Mantuirii Neamului se va inalta, intrând intr-un circuit turistic ce va mai include Sofia (Catedrala Alexander Nevski), Belgrad (Catedrala Sfantul Sava), Szeged (Catedrala Votiva), Budapesta (Szent István-bazilika, unde se simte si sudoarea iobagilor Ardealului), Esztergom (unde a fost arhiepiscop Nicolaus Olahus, - Primatial Basilica), Praga (Catedrala Sfantul Vitus) si Cracovia (Catedrala Sfanta Maria si Catedrala Wawelului), cu final in Oas, Bucovina si Basarabia. Revine insa bogatilor nostri nemilostivi datoria sa faca lobby pentru reconstructia Manastirii Vacaresti, dupa modelul aliatului nostru german, care a reinaltat la Dresden celebra Frauenkirche, sau dupa al aliatului nostru rus, reconstructor al Catedralei Mântuitorului din Moscova.
Efortul religiei consta in a goli buzunarele oamenilor pentru a umple cuferele cerului (clerului). Religia este un fel de imensa casa de comert unde popii sunt angajatii,angajati vicleni,vicleni, descurcareti ca persoana ,care se ocupa de afacerile bunului Dumnezeu in paguba taranilor si acum a tuturor romanilor .Stim foarte bine ca popii presteaza servicii in numele lui Dumnezeu,contra cost desigur ,unde chiar iertarea” pacatelor” este platita cu banutii greu castigati de catre taranii creduli. Religia este o afacere între fiecare om si divinitate.
35 (59 voturi)
Meseria de popa este o meserie inutila :Credulitatea noastra face toata stiinta lor.Credulitatea se dezvolta in saracie si nestiinta, ca musca verde pe hoituri.
Cel care omoara un om este un asasin.Cel care omoara mii sau zeci de mii,sute de mii este un Dumnezeu ?
dl.Camelian, un mastodont de beton construit in sec 21 nu se poate compara cu bisericile vechi ce le-ati pomenit..pur si si simplu ce spuneti dvs e ridicol.
32 (40 voturi)
Felicitari, domnule profesor! Sunteti genial!
22 (42 voturi)
popa Camelia, asa mai manca si gura ta ceva in 'postromanism'... De hurdughii pt spalat milioane de euro te doare tartaca, nu de picii fara abecedare,ca cioclimea e terorizata de carte. Iti dai seama daca toti chiar ar sti carte,adica ar sti ca copiii nu se fac la 'cererea' duhurilor,ci e nevoie de 2 'ingrediente'? S-apoi,infometatilor pe viata, da' 'mnezeu asta nu mai pune si el niste milioane la catedrala mantuirii neamului prost? Ai auzit bomba de azi? Cica au aruncat pe piata un DINTE facator de minuni si lecuitor de cancer, ca toate ciolanele hacuite si dubioase, cica preatrafaletu' faraon are si document ca-i apartine sfantului nu stiu care. Pun pariu ca-i chiar cu stampila lu' Hristos, dacî trebui apâi trebui. Tu nu stii ce 'sfarsit' au facut ceilalti 31 dinti? Fii sigur ca 'arheologii' preacurviosi ii gasesc,doar asta inseamna eurasi cu sacii. Dintii astia era si timpul sa apara dupa degetele facatoare de minuni. De fapt normal ar fi fost sa vrajeasca intai cu niste 'unghisoare' fermecatoare, apoi s-o zvarla cu dintii.
Nea Propinatiu, ti-ai pus problema de ce popii corupti si farisei sint cei mai atacati din Romania? Uita-te la coruptia din sinul bisericii! Uita-te la amestecul in politica! Uita-te la lacomia fetelor bisericesti care nu se mai satura oricit ar avea. Uita-te la fondurile deturnate de guvernul mafiot in folosul bisericii! Uita-te la mertzanele si vilele popilor!
no, tu pari a zice ca mai bine mai târziu (fie si cu o mie de ani), decât niciodata. Pe când reconstruim si temple ptr. zeita Atena, ca sa concuram ruine din Siria sau Iordania? :) Sau si mai bine, un stonehenge ceva, ca sa facem un circuit care sa includa si Marea Britanie?
Aleluia..! Si bravo d-lui profesor Emil Moise..! Grea lovitura data popimii ..!
22 (36 voturi)
FELICITARI , DOMNULE PROFESOR !
16 (32 voturi)
... si tu... Vrei (ca Ca)melia sa se uite la 'mertanu' si vila sa? Cine se uita azi sub nas? E mai verde iarba vecinului. Asta are inregistrata o imbecilitate si-i da copy mereu,ca asta-i 'spalarea'. De 2000 mii ani sa ti se turuiasca una si aceeasi poveste cu serpi vorbitori si magari zburatori, sigur ca te tolomaceste la cap si chiar incepi sa crezi ca magaru' zboara... ,asa si Camelia.
Chiar nu inteleg de ce contribuabilul trebuie sa plateasca astfel de manarii,cand constitutia zice ca statul roman e LAIC? Ministerul de capu' lui a 'modificat' legea si de constitutie chiar il doare drept in pix. Apoi,odata facuta 'afacerea', e nevoie de ani pt a 'redresa' marlania' ciolanarilor lu' Ilici mana in mana cu preaturnatorii in sutane,care strang voturi vrednicilor pungasi pe milioane de euro pe care ginerele hortodox si rruman al lui popa-socru ii mituieste pe preasmeritii cu 12 buzunare pe sub sutane. Acum feudalii astia preanesimtiti, care ar pune capetele in par celor de la CC,au de comentat: ce dracu' faci,tonta,vrei sa dam faliment dupa o viata de parazitism si lafaiala? Cine ar face urmatorul pas ca sa puna punct imbarligarii derbedeilor astia de pungasi,care arunca banii platitorilor de taxe pe popime,putreda de bogata, fara taxe, bisnita la greu,vinde orice sa iasa eurii si mereu se gaseste cate-un cioflincar care s-o justifice. Popii cu masini de zeci de mii de euro din 1200 lei salariu,dar toti se fac ca ploua, averi,conace,magazine si oricum statul arunca banii saracilor pe tarntorii astia minciunosi, smecheri,tupeisti,ghiftuiti din ultimul leu al saracilor. Isi afiseaza opulenta si se intrec in masini scumpe cu manelistii vizavi de saracia neghiobilor, pe care o promoveaza si o sustin cu dintii. Cine se cred afaceristii astia auriti,burduhosi si puturosi,care jupuiesc si de pe viu si de pe mort,bolmojind niste paranghelii de prin epoca din piatra ... in 2014?
Geraru Mihai
Eu cred că noua lege ar fi de bun simț (să trebuiască cereri ca să se înscrie lumea la Religie), dar numai dacă asta s-ar aplica și religiei numite Darwinism. Adică, capitolele cu teoriile respective din Geografie, Biologie sau Istorie ar trebui grupate intr-un semestru si predate optionale în aceeasi ora la care alti elevi merg la religie. Eu nu m-aș duce la nici una (nici la religii crestine nici musulmane si nici darwiniste), ci m-as duce in timpul ala la biblioteca.
Bravo dlui. Moise pentru perseverenta, BOR-îtura si religia n-au ce cāuta in scoli ! Popimea ortodocsā este o adunāturā de hoti in sutanā care trîndāvesc pe banii statului. Rusinos !
Kokolosh Bloodhoof
Carmen Florea Chiar nu înţeleg de ce atâta zbatere din colţ în colţ când niciun articol de Constituţie nu spune că România este stat laic, ba mai mult, cuvântul "laic" nici nu există în textul Constituţiei. Aşadar vă rog să reveniţi cu o lămurire: vorbiţi prostii de regulă sau minţiţi în mod deliberat? Atâta timp cât dreptul la învăţământ religios conform confesiunii este garantat prin Consituţie şi legi, o cerere de a beneficia de acest drept este în contradicţie cu spiritul Constituţiei însăşi care prevede că RENUNŢAREA la un drept se poate realiza doar prin cererea expresă a beneficiarului. Aşadar, pentru a beneficia de un drept prevăzut de Constituţie şi lege nu ar fi firească o cerere din partea beneficiarului, ci doar pentru renunţarea la acest drept. Restul comentariului e pură propagandă de inspiraţie neomarxistă bazată pe protevisme şi cazuri particulare. Apropos de implicarea clerului în politică, după cultura dumneavoastră generală, putteţi să îmi numiţi un pastor reformat anume care era simultan episcop şi europarlamentar? Aştept...
Parol, musiu Propinatiu, ești un prostovan, unul bine școlit, dar totuși, un prostovan!
Vezi mai multe comentarii (141)
Mai multe persoane au fost înjunghite în Turku, Finlanda acum 10 ore

References: CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR